stanford-oval/wikipedia huggingface dataset:
נמל אשקלון - קצא"א
הערות שוליים

↑  נמל חדש באשקלון, למרחב, 15 בינואר 1970
↑  ציוני דרך באתר קצא"א
↑  המלים, באתר קצא"א
↑  יגאל לביב, נבדקת האפשרות להקים מזח לפריקת פחם באשקלון, חדשות, 30 בספטמבר 1990
↑  דליה טל, ‏הסיפור המוזר של מסוף הפחם בנמל אשדוד, באתר גלובס, 16 באוקטובר 2005
↑  דוד חיון, ‏נחתם ההסכם להקמת מזח הפחם באשקלון בידי יונדאי, באתר גלובס, 26 במאי 1997
↑  החלו עבודות בניית מזח הפחם באשקלון על ידי ארנסון-שפיר, באתר גלובס, 8 בדצמבר 1997
1 2  דוד חיון, ‏יונדאי הקדימה ב-4 חודשים סיום ההקמה של המזח הימי לפריקת פחם באשקלון, באתר גלובס, 8 בפברואר 1999
↑  הוכרז על פתיחת נמל חדש באשקלון, דבר, 15 בינואר 1970
↑  מיכלית נפט ראשונה באשקלון, למרחב, 18 בפברואר 1970
↑  נמל־הנפט באשקלון מספק בעצמו שירותי-ים, דבר, 5 בינואר 1972
↑  ציוד כבד, המיועד לתחנת הכוח הדרומית ההדמיה שתיבנה באתר קצא"א ליד אשקלון הגיע מארה"ב על גבי ארבע דוברות ענק ונפרק בנמל קצא"א, דבר, 3 באוקטובר 1983
↑  אבי קרטין, ציוד השנאה לתחנת הכוח רוטנברג, המוקמת באשקלון, ולמוביל החשמל הארצי הגיע מארה"ב ופורק באתר באשקלון, חדשות, 12 באוגוסט 1986
↑  דוד חיון, ‏קצא"א במו"מ לשימוש חברות הגז במסוף הגפ"מ שתקים באשקלון, באתר גלובס, 31 ביולי 1997
↑  איתמר אייכנר, ספינה חדשה באשקלון ע"ש אורי לוברני, באתר ynet, 13 במאי 2019
↑  ליאור גוטמן, קצא"א חתמה על הסכם לשינוע נפט מאיחוד האמירויות לישראל, באתר כלכליסט, 20 באוקטובר 2020
↑  נתן גרינבלאט, צוללן קצא"א נהרג בתאונה, דבר, 30 בדצמבר 1976
↑  הצוללן אברהם מצליח הובא למנוחות באשקלון, מעריב, 25 בדצמבר 1980
↑  שמוליק חדד, אשקלון: גוררת קצא"א החלה לשקוע, פועל נהרג, באתר ynet, 5 בנובמבר 2009
↑  עידן בנימין, עגורן קרס בתחנת הכוח רוטנברג; חיפושים אחר שני נעדרים, באתר TheMarker‏, 14 במרץ 2023
↑  דבר, ‏עגורן קרס בתחנת הכוח רוטנברג באשקלון; שני בני אדם נעדרים, באתר דבר העובדים בארץ ישראל, 14 במרץ 2023
↑  עידן בנימין, קריסת העגורן באשקלון: נמצאה גופתו של אחד משני הנעדרים, באתר TheMarker‏, 15 במרץ 2023
דבר, ‏אסון קריסת העגורן: אותרה גופתו של נפתלי אדרי, אחד משני הנעדרים, באתר דבר העובדים בארץ ישראל, 15 במרץ 2023
↑  ניצן שפירא, ‏יותר מחודש אחרי קריסת העגורן באשקלון: אותרה גופתו של הנעדר ניר דקל, באתר ‏מאקו‏, 24 באפריל 2023
↑  עידן בנימין, אומת הסטארט-אפ: 170 משאיות יסיעו פחם מחדרה לאשקלון כל יום, באתר TheMarker‏, 30 באפריל 2023
↑  עידן בנימין, משאיות פחם יוצאות לאשקלון גם מנמל אשדוד - אבל ללא פיקוח מספק, באתר TheMarker‏, 24 במאי 2023
↑  עידן בנימין, שנה לאחר אסון העגורן: הובלת הפחם לאשקלון מאשדוד יקרה יותר מאשר מחדרה, באתר TheMarker‏, 13 במרץ 2024
↑  חוף אשקלון איננו הפקר, למרחב, 29 במאי 1970
↑  קנסות כבדים למזהמי הים בנפט, על המשמר, 29 בספטמבר 1970
קנס של 5,000 ל"י על זיהום הים בנפט, למרחב, 1 באפריל 1971
נקנסה אוניה בשל זיהום הים, על המשמר, 1 באפריל 1971
↑  צפריר רינת, תושבים באזור אשקלון מתלוננים על ריח חריף של דלק המגיע ממתחם קצא"א, באתר TheMarker‏, 13 במאי 2020
↑  צפריר רינת, נפט דלף ממתקן קצא"א ליד חופי אשקלון; אלפים משתתפים במבצע לניקוי פסולת מהחופים, באתר הארץ, 30 באוקטובר 2020
שני אשכנזי, ‏כ-3 ק"מ מהחוף: אירוע דליפת נפט בנמל קצא"א באשקלון, באתר גלובס, 30 באוקטובר 2020
↑  צפריר רינת, דלק דלף מצינור קצא"א ליד אשקלון; השרה זנדברג: תקרית חמורה, באתר הארץ, 30 באוגוסט 2021
↑  קרוזו עמ' 149.
המתקפה של ג'ק ג'ק

| --- | --- |

כרזת הסרט באנגלית
 בימוי:  בראד בירד
 הופק בידי:  אסנת שורר
 תסריט:  מארק אנדרוס, טדי ניוטון, בראד בירד 
 עריכה:  סטפן שפר 
 מדבבים:  ג'ייסון לי (סינדרום) באד לאקי 
 מוזיקה:  מייקל ג'אקינו 
 מדינה:  ארצות הברית 
 חברת הפקה:  פיקסאר, סרטי וולט דיסני 
 חברה מפיצה:  Walt Disney Studios Home Entertainment, דיסני+ 
 שיטת הפצה:  וידאו על פי דרישה, ישירות לווידיאו 
 הקרנת בכורה:  15 במרץ 2005 
 משך הקרנה:  4.44 דקות
 שפת הסרט:  אנגלית
 סוגה:  סרט פלאשבק, סרט קומדיה 
 אתר רשמי
 דף הסרט ב־IMDb
 
המתקפה של ג'ק ג'ק (באנגלית: Jack-Jack Attack) הוא סרט קצר אמריקאי בהנפשה ממוחשבת, שהופץ ב-15 במרץ 2005 והופק על ידי חברת פיקסאר. הסרט בוים ונכתב על ידי בראד בירד ומבוסס על הסרט "משפחת סופר-על" שיצא לאקרנים בשנת 2004. בשונה ממרבית הסרטים הקצרים של פיקסאר, הסרט לא יצא לבתי הקולנוע, אלא צורף כבונוס לגרסת ה-DVD של הסרט משפחת סופר-על. העלילה של הסרט מורכבת מרעיון לסצנה שהועלתה בתסריט של הסרט משפחת סופר-על, הרעיון נחתך לבסוף מהתסריט הסופי.
עלילה

הסרט עוקב אחרי האירועים שקראו בזמן שקארי השמרטפית שמרה על ג'ק-גק (בסרט משפחת סופר-על).
הסיפור מסופר על ידי קארי בזמן שהיא נחקרת על ידי ריק דיקר, הסוכן הממשלתי לענייני גיבורי על, כשקארי עונה על השאלות יש פלאשבקים שבהם רואים את האירועים.
דמויות ומדבבים

| שם הדמות | מדבב/ת באנגלית | מדבב/ת בעברית |
| --- | --- | --- |
| קארי | בראט פארקר | תמר עמית יוסף |
| ג'ק ג'ק | אלי פוסיל |  |
| סינדרום | ג'ייסון לי | עידו מוסרי |
| ריק דיקר | באד לאקי | יורם יוספברג |
הפצה לשימוש ביתי

בשנת 2005 הסרט צורף ל-DVD של הסרט "משפחת סופר-על", וב-2007 הסרט צורף לאוסף הסרטים הקצרים של פיקסאר חלק 1.
פרסים

ב-2006, היה מועמד לזכייה בפרס הוגו לפרזנטציה דרמטית הקצרה הטובה ביותר.
הערות שוליים

↑  2006 Hugo Awards | The Hugo Awards, web.archive.org, ‏2019-04-01
סלודוס אמיגוס

| --- | --- |

 בימוי:  וילפרד ג'קסון, המילטון לוסק, ג'ק קני, ביל רוברטס 
 הופק בידי:  וולט דיסני 
 תסריט:  דיק הומר, הארי ריבס, טד סירס, ויליאם קוטרל, רוי ויליאמס, הומר ברייטמן, רלף ורייט, ג'ו גרנט, וב סמית 
 שחקנים ראשיים:  לי בלייר מרי בלייר פינטו קולביג וולט דיסני נורם פרגוסון פרנק גרהאם קלרנס נאש חוזה אוליבריה פרנק תומאס
 מדבבים:  פינטו קולביג (גופי) פרד שילדס Aloísio de Oliveira (José Carioca) קלרנס נאש (דונלד דאק) וולט דיסני 
 מוזיקה:  אדוארד פלאמב, פול סמית', צ'רלס וולקוט 
 אנימטור:  ג'ושוע מידור, Hugh Fraser, John Sibley, ביל טיטלה, Paul Allen, Andy Engman, John McManus, דן מקמנוס, ביל צ'סטיק, וולפגנג ריית'רמן, פרד מור, לס קלארק, וורד קימבל, Milt Neil, מילט קאהל, Harvey Toombs 
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  RKO
 הקרנת בכורה:  ריו דה ז'ניירו (מדינה)24 באוגוסט 1942 ארצות הברית6 בפברואר 1943 ישראל (תקופת המנדט הבריטי) 17 בספטמבר 1944
 משך הקרנה:  43 דק' 
 שפת הסרט:  אנגלית פורטוגזית
 סוגה:  סרט מוזיקלי, סרט פנטזיה, סרט מונפש למחצה 
 מקום התרחשות:  אמריקה הדרומית 
 סרט הבא:  שלושת הקבלרוס
 אתר רשמי
 דף הסרט ב־IMDb
 
סלודוס אמיגוס (במקור: Saludos Amigos, בהפצה הראשונה בישראל נקרא "שלום חברים" ו"סלודוס ומיגוס") הוא סרט משנת 1942 של אולפני ההנפשה של וולט דיסני, השישי באורך מלא שיצרה החברה. זהו סרט החבילה הראשון של החברה (סרט הכולל בתוכו מספר קטעים קצרים) שהופץ בשלהי שנות ה-40. בסרט ארבעה פרקים שבשניים מתוכם מככב דונלד דאק ובאחד מהם מככב גופי המתרחשים באמריקה הלטינית. זו גם הופעתו הראשונה של חוזה קריוקה, התוכי הברזילאי מעשן הסיגרים.
עקב הצלחת הסרט וולט דיסני החליט ליצור סרט המשך על אמריקה הלטינית אשר נקרא "שלושת הקבלרוס" שהופץ לאחר כשנתיים.
סלודוס אמיגוס הוקרן לראשונה בריו דה ז'ניירו ב-24 באוגוסט 1942 והוקרן לראשונה בארצות הברית ב-6 בפברואר 1943.
הסרט זכה לשבחים רבים והוקרן פעם נוספת בשנת 1949, כאשר הוקרן לצד הסרט "דמבו הפיל המעופף".
הפקה

בתחילת שנת 1941, לפני שארצות הברית החלה לקחת חלק במלחמת העולם השנייה, מחלקת המדינה של ארצות הברית הזמינה את חברת וולט דיסני לעשות סיור בדרום אמריקה, ובכך ליצור סרט שיוצג בארצות הברית, מרכז אמריקה ובדרום אמריקה כחלק ממדיניות השכן הטוב. דיסני נבחר לייצג את ארצות הברית כיוון שמספר ממשלות מאמריקה הלטינית עשו יד עם גרמניה הנאצית, בעוד ארצות הברית רצתה לנטרל את ההסכם בין גרמניה הנאצית לבין הממשלות הללו. דמויותיהם של מיקי מאוס ושל חבריו זכו להערצה רבה באמריקה הלטינית, ובכך וולט דיסני נהיה כמעין "שגריר". הסיור, אותו מימן נלסון רוקפלר, כלל את וולט דיסני וקבוצה הכוללת 20 מלחינים, אמנים וטכנאים של אולפני וולט דיסני. הסיור הוביל אותם אל ברזיל וארגנטינה, אך גם לצ'ילה ופרו.
הסרט כולל קטעים דוקומנטריים המשלבים שחקנים חיים מערים מודרניות מאמריקה הלטינית בעלות גורדי שחקים ולבוש מודרני, דבר שהפתיע רבים מתושבי ארצות הברית, אשר לא ציפו לקדמה כזו מצד אמריקה הלטינית.
פרקים בסרט

בסרט ישנם ארבעה קטעים שונים, אשר כל אחד מהקטעים מתחיל בכך שאמני דיסני משוטטים במדינה עליה הקטע מספר.
פרקים בסרט > אגם טיטיקקה

בקטע הזה, דונלד דאק, התייר האמריקאי, מבקר באגם טיטיקקה ופוגש את המקומיים, בהם למה גחמנית.
פרקים בסרט > פדרו

בקטע מככב פדרו, מטוס קטן מנמל תעופה שקרוב לסנטיאגו, אשר מתחיל להוביל דואר לראשונה ממנדוסה.
פרקים בסרט > גופי "אל גאוצ'ו"

בקטע הזה, גופי, הבוקר האמריקאי, נלקח אל הפמפס במטרה ללמוד על אורח חייו של הגאוצ'ו. הקטע הזה נערך מחדש לקראת הפצת הקלטות/DVD של הסרט ונמחקה ממנו סצנה בה גופי מעשן סיגריה.
פרקים בסרט > "אקוורלה דו ברסיל"

אקוורלה דו ברסיל (בעברית; צבעי המים של ברזיל), קטעו האחרון של הסרט, כולל בתוכו דמות חדשה, חוזה קריוקה הבא מריו דה ז'ניירו, אשר מציג לדונלד דאק את דרום אמריקה, שותה עמו קשאסה ומלמד אותו את ריקוד הסמבה.
צוות שחקנים

לי בלייר - בתפקיד עצמו.
מרי בלייר - בתפקיד עצמה.
פינטו קולביג - גופי.
וולט דיסני - בתפקיד עצמו.
נורם פרגוסון - בתפקיד עצמו.
פרנק גרהאם - בתפקיד עצמו.
קלרנס נאש - דונלד דאק (דיבב גם בגרסה הפורטוגזית, הספרדית והאיטלקית).
חוזה אוליבריה - חוזה קריוקה (דיבב גם בגרסה הפורטוגזית, הספרדית והאיטלקית, ואף קריין גם בגרסה האיטלקית של הסרט).
פרד שילדס - קריין.
פרנק תומאס - בתפקיד עצמו.
פרסים

הסרט היה מועמד לשלושה פרסי אוסקר בשנת 1943:
הפסקול הטוב ביותר (מועמד)
השיר המקורי הטוב ביותר - סלודוס אמיגוס (מועמד)
הסאונד הטוב ביותר - סם סאליפילד (מועמד)
יום ולילה

| --- | --- |

כרזת הסרט בעברית
 בימוי:  טדי ניוטון
 הופק בידי:  קווין רהר
 תסריט:  טדי ניוטון
 עריכה:  גרג סניידר
 מדבבים:  ויין דייר
 מדבבים בעברית:  יובל דור
 מוזיקה:  מייקל ג'אקינו
 מדינה:  ארצות הברית ארצות הברית
 חברת הפקה:  אולפני וולט דיסני אולפני פיקאסר
 חברה מפיצה:  סרטי אולפני וולט דיסני
 הקרנת בכורה:  ארצות הברית 18 ביוני 2010   ישראל 17 ביוני 2010
 משך הקרנה:  כ-6 דקות
 שפת הסרט:  אנגלית
 סוגה:  סרט קצר, סרט באנימציית 2D, סרט באנימציית 3D, סרט קומדיה
 פרסים:  ראו כאן
 אתר רשמי
 דף הסרט ב־IMDb
יום ולילה (באנגלית: Day & Night) הוא סרט קצר אמריקאי באנימציית 2D ו-3D מסוגת קומדיה. הסרט בוים ונכתב על ידי טדי ניוטון והופק על ידי קווין רהר. הסרט הוקרן לראשונה בארצות הברית ב-18 ביוני 2010 לפני הקרנת הסרט "צעצוע של סיפור 3", ולאחר מכן הופץ ב-iTunes. בשנת 2012 הופץ הסרט באוסף הסרטים הקצרים של פיקסאר, חלק 2. בישראל הסרט הוקרן לראשונה ב-17 ביוני 2010 גם לפני הקרנת הסרט "צעצוע של סיפור 3". אורך הסרט הוא כ-6 דקות, ושפת המקור שלו היא אנגלית.
עלילה

יום ולילה עוקב אחר שתי דמויות, יום ולילה. יום הוא סצנת יום עם שמש במרכז, ולילה הוא סצנת לילה עם ירח במרכז. כל מה שקורה בתוך יום או לילה מבטא אירועים רגילים המתרחשים בדרך כלל ביום או בלילה, בהתאמה, ואירועים אלה תואמים לעיתים קרובות פעולות או רגשות שיום או לילה מבטאים או מקבלים. לדוגמה, כאשר יום שמח יהיה לו קשת בענן, וכשלילה שמח יהיו לו זיקוקים בתוכו.
יום ולילה נפגשים ובהתחלה לא אוהבים זה את זה. הם מבטלים זה את זה מכיוון שכל אחד מהם רואה את האחר כשונה, ודעותיו הקדומות גורמות לשינוי פיזי בין השניים. עם זאת, ככל שהדמויות מגלות את האירועים המרתקים הרבים המתרחשים זה בזה, הם לומדים להעריך אותם ולומדים לחבב אחד את השני. בסוף הסרט, השמש יורדת ביום ועולה בלילה, כך שכאשר השמש נמצאת באותו גובה מעל האופק בכל אחת, שתי הדמויות נראות זהות. כאשר השמש ממשיכה במסלול שלה, יום הופך להיות לילה, והלילה הופך להיות יום.
הפקה

הסרט הקצר משתמש באנימציית 2D ו-3D. קווי המתאר של שתי הדמויות מונפשים באנימציית 2D, ואילו מה שמופיע בתוך הצלליות של הדמויות הוא באנימציית 3D. הסרט הוא הסרט השני של פיקסאר שקיימות בו שני סוגים של אנימציות, הסרט הראשון היה "חברך העכברוש" המבוסס על הסרט "רטטוי".
הקול היחידי שנמצא בסרט הוא קולו של דוקטור ויין דייר (בדיבוב לעברית היה קולו של יובל דור), והוא נלקח מהרצאה שנתן בשנות השבעים. במאי הסרט שילב את הרעיונות שנלקחו מתוך הרצאתו של דייר, כדי להראות שהלא נודע יכול להיות מסתורי ויפה, ואין צורך לחשוש בו, דבר שמזכיר משפט של אלברט איינשטיין שאמר "הדבר היפה ביותר שאנו יכולים לחוות הוא המסתורי". פיקסאר עשתה לדייר הקרנה פרטית של הסרט.
המוזיקה של הסרט נעשתה על ידי מייקל ג'אקינו, אשר יצר את המוזיקה לסרטים "משפחת סופר-על", "רטטוי", "למעלה", "הקול בראש" ו"קוקו".
ביקורות

הסרט הקצר זכה לביקורות משובחות. עיתון "וול סטריט ג'ורנל" תיאר את הסרט כסרט שמעולם לא ראו. "Antagony & Ecstasy" הביא לסרט ציון 10 מתוך 10, וכתב שההישגים של הסרט מבחינה טכנית ורשמית הושגו בגדול.
פרסים ומועמדויות

| שנה | טקס | קטגוריה | תוצאה |
| --- | --- | --- | --- |
| 2010 | פרס אוסקר | פרס אוסקר לסרט המונפש הקצר הטוב ביותר | מועמדות |
| 2010 | פרס אנני | פרס אנני לסרט הקצר הטוב ביותר | זכייה |
| 2010 | Visual Effects Society (אנ') | הישג יוצא דופן בסרט הנפשה קצר | זכייה |
| 2011 | 3D Creative Arts Awards | פרס לומייר לסרט 3D הקצר הטוב ביותר | זכייה |
צעצוע פח

| --- | --- |

כרזת הסרט באנגלית
 בימוי:  ג'ון לאסיטר 
 הופק בידי:  ויליאם ריבס 
 תסריט:  ג'ון לאסיטר 
 מדינה:  ארצות הברית ארצות הברית
 חברת הפקה:  פיקסאר 
 חברה מפיצה:  בואנה ויסטה
 שיטת הפצה:  וידאו על פי דרישה 
 הקרנת בכורה:  2 באוגוסט 1988 
 משך הקרנה:  5 דק' 
 שפת הסרט:  אנגלית 
 סוגה:  סרט מונפש, סרט לכל המשפחה, סרט פנטזיה 
 פרסים:  פרס אוסקר לסרט המונפש הקצר הטוב ביותר (ג'ון לאסיטר, ויליאם ריבס) 
 www.pixar.com/tin-toy
 דף הסרט ב־IMDb
 
צעצוע פח (באנגלית: Tin Toy) הוא סרט אנימציה קצר אמריקאי של אולפני פיקסאר, בבימויו של ג'ון לאיסטר, שיצא בשנת 1988.
תקציר

הסרט מתרחש בחדר אחד, והדמויות הראשיות בו היא צעצוע נגן להקה מכני בשם טיני, ותינוק בשם בילי. כבר בתחילת הסרט מגלה טיני כי בילי הוא תינוק שובב שיכול לגרום לנזק רב, ומנסה לצאת מהישג ידו. כלי הנגינה בגב הצעצוע מתחילים לנגן תווים, ומושכים את תשומת ליבו של בילי. טיני מתחיל לרוץ, ובילי רודף אחריו. טיני מבחין בכיסוי מתחת לספה, ושם מגלה צעצועים רבים אחרים שהסתירו את עצמם מבילי שם מאחר שהם גם חוששים, וחוו אותה חוויה. מבלי שהוא מודע לכך, תוך כדי הליכה ומנסה למצוא את טיני ואת הצעצועים האחרים, בילי נופל לרצפה ומתחיל לבכות. טיני, שמרחם על התינוק, ניגש אליו בניסיון לעודד אותו. בילי, כשראה את טיני, מפסיק לבכות ותופס את הצעצוע, מטלטל אותו לרגעים ספורים, ולאחר מכן מוסחת דעתו על ידי הקופסה שבה נארז הצעצוע. טיני עוקב אחר בילי סביב החדר בניסיון להשיג את תשומת ליבו, וזה ממשיך להתעלם ממנו. בסופו של דבר, מעדיף בילי לשחק עם קופסאות ותיקים מאשר עם צעצועיו, ושאר הצעצועים יכולים לצאת לחופשי מהמחבוא.
פרסים

הסרט הקצר זכה בפרס אוסקר לסרט המונפש הקצר הטוב ביותר לשנת 1989.
מאזן ציפה

מאזן ציפה לדוגמה


1. וסת (רגולטור) דרגה ראשונה

2. שסתום גליל

3. רצועות כתפיים

4. כיס ציפה מפצה

5. שסתום שחרור

6. וסת (רגולטור) דרגה שנייה (עם "אוקטופוס")

7. מד לחץ אוויר, מד עומק ומצפן

8. צינור האינפלייטור להובלת תערובת האוויר לחליפה יבשה

9. תומך אחורי

10. צינור האינפלייטור להובלת תערובת האוויר

11. פיה לאינפלציה אוראלית ושסתום ריקון ידני

12. רצועות מפשעה

13. רצועות מותניים
(קיצור: מאזן, ראשי תיבות מקובלים - אנגלית: BCD - Buoyancy control device) הוא מרכיב הכרחי בציוד הצלילה, הנלבש כמעין בגד מעל לחליפת הצלילה, ומטרתו לאפשר לצוללן ציפה נייטרלית מתחת למים וכן ציפה חיובית על פני המים, בעת הצורך. הציפה ניתנת לשליטה באמצעות ויסות נפח האוויר בחלק הייעודי של מאזן הציפה. כיס האוויר הייעודי מתמלא בתערובת האוויר ישירות ממכל הצלילה המשמש את הצולל באמצעות לחצן, או באופן ידני במקרה חירום באמצעות נשיפה מהפה.
מאפיינים

לכל מאזני הציפה מספר מאפיינים משותפים:
כיס ייעודי להכלת תערובת האוויר, העשויה להיכנס אליו או לצאת ממנו בהתאם לצורך במשך הצלילה, לטובת השליטה באיזון הצולל.
יכולת הוספת תערובת אוויר לכיס, בדרך כלל באמצעות הזנה ישירה בלחץ נמוך (מקובל להשתמש במינוח 'אינפלציה' מאנגלית: Inflator), ובנוסף אפשרות לאינפלציה אוראלית באמצעות הפה.
שסתום ריקון, הנועד לאפשר לתערובת האוויר להשתחרר מן הכיס בצורה מבוקרת מן הכיס הייעודי של מאזן הציפה. למרבית המאזנים לפחות שני פתחים: אחד בחלק העליון הקיצוני והאחר בתחתית. שסתום זה ממוקם באזור הנלבש מעל הכתף. ריקון אוויר ממערכת האינפלציה האוראלית אפשרי לרוב גם הוא.
שסתום עודף לחץ אוטומטי, המשחרר תערובת אוויר במידה והצוללן ניפח את מאזן הציפה על ידי הזרמת תערובת אוויר יתר על המידה.
רצועות לאבטחת מאזן הציפה לגוף הצוללן.
בנוסף, מאזני ציפה מסוימים עשויים לכלול מאפיינים נוספים:
רצועות לאבטחת מכל הגז.
תושבת פלסטיק או מתכת לתמיכה במכל הגז.
רצועות נוספות ברתמה למניעת מאזן הציפה לנוע לכיוון ראש הצוללן כשזה האחרון בתנוחה זקופה. לחלופין, אבטחה באמצעות אבנט.
כיסים לנשאית סלילי צלילה, משקולות וטבלאות דקומפרסיה.
מערכת משקולות משולבת - כיסים למשקולות עופרת עם מנגנון שחרור מהיר. שימוש במערכת זו יכול לייתר את הצורך בשימוש בחגורת משקולות.
טבעות או נקודות אחיזה אחרות לנשיאת ציוד נוסף כפנסים, מד לחץ, סלילים ומצלמות.
מכל גז לחירום. עשוי להיות מכל קטן, כחצי ליטר, המוזן ממכל הגז הראשי של הצוללן, או לחלופין מלא בפחמן דו-חמצני. לא נפוץ בצלילה ספורטיבית.
ריפוד לנוחות.
כיס אוויר נוסף, לגיבוי במקרה של כשל בכיס הראשי של המאזן.
אוקטופוס - רגולטור נוסף לנשימה חלופית, מחובר או משולב עם שסתום אינפלציה, לחירום.
תפעול > סכנות

קיים סיכון שמכל הגז ייפתח בטעות במהלך הצלילה, מה שיגרום לעלייה מהירה לפני המים ובארוטראומה לצולל. פחמן דו-חמצני רעיל בסביבה של לחץ חלקי גבוה, ועשוי להיות מסוכן להחזקה במאזן כיוון שהצולל עשוי לשאוף אותו מתחת למים, אך הדבר לא סביר שיקרה, שכן הצולל אמור לשים לב ולהבחין במצב חירום זה ולסיים את הצלילה.
חללים ריקים במאזן עשויים להיות מלאים אוויר בטעות, או על ידי פעולה מכוונת של הצוללן, או על ידי תקלה של מנגנון הזרמת אוויר, ובמידה והצוללן לא מזהה את התקלה ומתפעל אותה באופן מיידי - הוא עשוי לעלות לפני המים במהירות ובצורה בלתי מבוקרת, ללא עצירת בטיחות, עם סיכון לחלות במחלת הדקומפרסיה. בנוסף, קיים הסיכון שהצולל לא יזהה מהו הכיס הבעייתי והמלא באוויר, ובכך ינסה לתפעל ולרוקן את הכיס הלא נכון.
תקלה חמורה בכיס האוויר תנבע מנקב או קרע או תקלה בשסתום, מה שעשוי לגרום לכך שלצוללן לא תהיה אפשרות לבצע עלייה ועצירה בטוחה, במיוחד אם מדובר בצלילה עמוקה וכמות לא מספקת של משקולות.
תקלה בשסתום הזנת האוויר עשוי לגרום לציפה מיידית לא נחוצה, ובלא תפעול מיידי של התקלה, עלול לגרום לעלייה מהירה ובלתי מבוקרת וכך לסכן את הצולל במחלת הדקומפרסיה. בכל אופן, שסתום ריקון האוויר וכן מנגנון עודף הלחץ האוטומטי, מסוגלים לרוקן אוויר מהמאזן בעת הצורך מהר יותר מכפי שניתן להזין את כיס האוויר.
אבטחת מכל הגז למאזן ברשלנות עשויה לגרום לכך שהוא יחליק ממנו החוצה.
נפח אוויר מוגזם, במטרה לפצות על משקל יתר של הצוללן או נשיאת ציוד כבד, עשוי להגדיל את הנפח במהלך עלייה מהירה לפני המים - מהירה מזו שהצולל מסוגל לאזן ולרוקן, במיוחד במאזני ציפה עם נפח גדול.
מאזנים מסוימים בשילוב עם משקולות לא מספקות, או מאזנים הגדולים בצורה מוגזמת, עשויים לגרום לצולל מחוסר הכרה לצוף על פני המים כשפניו כלפי מטה.
רצועות אבטחה שנקשרו ברשלנות או שאינן מתאימות לגוף הצוללן, עשויות לגרום לכך שהצוללן לא יהיה מסוגל להחזיק את ראשו מחוץ למים בעת הצורך.
תפעול > אספקת אוויר וצריכה

צריכת האוויר משתנה ותלויה בהתאם לפרופיל הצלילה ומיומנויות הצוללן. צריכת אוויר מינימלית תתאפשר כשהצוללן משתמש בכמות המדויקת על מנת לשמור על ציפה נייטרלית במהלך הצלילה, על ידי כך שלא יבזבז את תערובת האוויר על ידי מילוי יתר של כיס האוויר והימנעות מצלילה עם משקל מוגזם (גוף וציוד). נפחו האמיתי של כיס האוויר לא אמור להיות מושפע מצריכת האוויר שנעשית על ידי צוללן מנוסה. צלילות עמוקות יותר ידרשו צריכת אוויר רבה יותר, וצלילות בהן הצולל מעמיק ומרדיד מספר רב של פעמים ידרשו ריקון אוויר בכל הרדדה ומילוי בכל העמקה.
מרבית מאזני הציפה מאפשרים, בנוסף, גם אינפלציה אוראלית - הזרמה של אוויר לכיס הייעודי, מתחת למים או מעל פני המים, מהריאות - באמצעות נשיפה ישירה מהפה לפתח ייעודי. תאורטית, הדבר מאפשר לצמצם את צריכת האוויר, אך בפועל הדבר אינו מומלץ משום שהפעולה דורשת מאמץ, וכן משום שהיא מצריכה להוציא את הרגולטור, דרכו נושמים מתחת למים, מהפה. אינפלציה אוראלית היא, אם כך, דרך חלופית להזין אוויר לכיס המאזן במקרה חירום של תקלה במערכת בקרת הלחץ, או כשנגמר האוויר במכל ומעוניינים לצוף מעל פני המים.
הזנת אוויר במצב חירום באמצעות מחסנית של CO2 אפשרית במאזני ציפה מסוימים.
ציוד איזון נוסף

קיימים סוגים נוספים של ציוד צלילה המשמש צוללנים ומשפיע על האיזון והציפה מתחת למים:
מכל גז
חליפה רטובה
חליפה יבשה
מערכת משקולות
ראו גם

ציוד צלילה
סכנות צלילה
ציפה
איזון
לקריאה נוספת

Acott, Chris J. (1996). "An evaluation of buoyancy jacket safety in 1,000 diving incidents." (אורכב 14.08.2009 בארכיון Wayback Machine). South Pacific Underwater Medicine Society journal 26 (2). ISSN 0813-1988. OCLC 16986801. Retrieved 2009-06-13 (אנגלית)
Buoyancy compensator evaluations(הקישור אינו פעיל) hosted by the Rubicon Foundation (אנגלית)
McLean, David: History of Buoyancy Compensators. Archived June 26, 2012 at the Wayback Machine (אנגלית)
הערות שוליים

↑  מונח אירופאי
↑  מונח אמריקאי
1 2  Williams, Guy; Acott, Chris J (2003). "Exposure suits: a review of thermal protection for the recreational diver". South Pacific Underwater Medicine Society journal. 33 (1). ISSN 0813-1988. OCLC 16986801. אורכב מ-המקור ב-2011-07-27. נבדק ב-2009-06-13. (אנגלית)
↑  Fead, L (1979). "Is dropping your weight belt the right response?". South Pacific Underwater Medicine Society Journal (reprinted from: NAUI News, September 1978). 9 (1). ISSN 0813-1988. OCLC 16986801. אורכב מ-המקור ב-2009-08-14. נבדק ב-2009-06-13. (אנגלית)
↑  http://www.emedmag.com/html/pre/tox/0500.asp רעילות CO2 (אנגלית)
1 2  Middleton, JR. (1980) Evaluation of Commercially Available Buoyancy Compensators. US Department of Defense Technical Information Center (http://www.dtic.mil/) http://archive.rubicon-foundation.org/3374 Accessed 5 June 2013 (אנגלית)
צולל לובש מאזן ציפה מתכוונן
אימה אמריקאית: אפוקליפסה

| --- | --- |
כרזת העונה הרשמית
כרזת העונה הרשמית
 סוגה:  אימה 
 יוצרים:  ראיין מרפי, בראד פלצ'וק 
 שחקנים:  אמה רוברטס (מדיסון מונטגומרי)  קודי פרן  שרה פולסון  שאיין ג'קסון  לסלי גרוסמן  עדינה פורטר  בילי לורד  אוון פיטרס  קתי בייטס 
 ארץ מקור:  ארצות הברית 
 שפות:  אנגלית 
 מספר פרקים:  10 
 שידור
 רשת שידור:  FX Networks 
 תקופת שידור מקורית:  12 בספטמבר 2018 – 14 בנובמבר 2018
 
"אימה אמריקאית: אפוקליפסה" (באנגלית: American Horror Story: Apocalypse) היא עונתה השמינית של סדרת האימה האמריקאית "אימה אמריקאית", שנוצרה והופקה על ידי ראיין מרפי ובראד פלצ'ק. רשת FX אישרה באופן רשמי את הפקת העונה ב-12 בינואר 2018, והיא עלתה לשידור ב-12 בספטמבר 2018. זוהי "עונת קרוסאובר" בין העונות "בית הרצח" ו"הכישוף", ועלילותיהן מצטלבות יחדיו בעונה השמינית.
לעונה הנוכחית חזרו שרה פולסון, אוון פיטרס, קתי בייטס, עדינה פורטר, אמה רוברטס, שאיין ג'קסון, בילי אייכנר, לסלי גרוסמן, בילי לורד, טאיסה פרמיגה, לילי רייב, גבורי סידיבי, פרנסס קונרוי, ג'סיקה לאנג, סטיבי ניקס, קוני בריטון ודילן מקדרמוט מהעונות הקודמות ואליהם הצטרפו ג'ואן קולינס וקודי פרן.
עלילה

העונה מתרחשת בחוף המערבי של ארצות הברית בעתיד הקרוב. פיצוץ גרעיני משמיד את העולם, ובעקבות כך מוצב בונקר תת-קרקעי, Outpost 3, על מנת להגן על ניצולים ספציפיים בעלי גנטיקה ייחודית וחזקה. וילהמינה ונאבל (שרה פולסון) ומרים מיד (קתי בייטס) מפקדות על הבונקר, ומענות את הניצולים שמתגוררים שם. הניצולים הם הספר מר. גלאנט (אוון פיטרס), סבתו איבי (ג'ואן קולינס), מנחת תוכנית האירוח דינה סטיבנס (עדינה פורטר), בנה אנדרה (ג'פרי בוייר-צ'אפמן), המיליארדרית קוקו סנט פייר ונדרבילט (לסלי גרוסמן), העוזרת שלה מלורי (בילי לורד), והזוג הצעיר טימותי קמבל (קייל אלן) ואמילי (אש סנטוס). עם הגעתו של מייקל לנגטון (קודי פרן), האנטיכריסט, הסדר בבונקר הופך לכאוס כפי שהוא מתכוון להביא את הראויים ביותר ל"מקלט".
מאוחר יותר במהלך העונה, הגעתן של קורדיליה גוד, מדיסון מונטגומרי (אמה רוברטס), מירטל סנו (פרנסס קונרוי), נוסף לחזרתן של זואי בנסון (טאיסה פרמיגה), קוויני (גבורי סידיבה) ומיסטי דיי (לילי רייב), מספקת רקע של העולם לפני האפוקליפסה הגורלית ובין היתר מכילה דמויות מ"בית הרצח".
דמויות > דמויות ראשיות

שרה פולסון - וילהמינה ונאבל/קורדליה גוד/בילי דין הווארד
אוון פיטרס - מר גלאנט/ג'ף פיסטר/טייט לנגדון
עדינה פורטר - דינה סטיבנס
בילי לורד - מאלורי
לסלי גרוסמן - קוקו סנט פייר ונדרבילט
קודי פרן - מייקל לנגדון
אמה רוברטס - מדיסון מונטגומרי
שאיין ג'קסון - ג'ון הנרי מור
קתי בייטס - מרים מיד
דמויות > דמויות משנה

קייל אלן - טימותי קמפבל
אשלי סאנטוס - אמילי
ג'פרי בוייר-צ'אפמן - אנדרה סטיטבנס
בילי אייכנר - ברוק
טאיסה פרמיגה - זואי בנסון/ויולט הרמון
לילי רייב - מיסטי דיי
גבורי סידיבי - קוויני
פרנסס קונרוי - מירטל סנואו
סטיבי ניקס בתפקיד עצמה
קוני בריטון - ויויאן הרמון
דילן מקדרמוט - ד"ר בן הרמון
אריקה ארווין - פיסט
בילי פורטר
דמויות > דמויות אורח

ג'סיקה לאנג - קונסטנס לנגדון
ג'ואן קולינס - אייבי גלאנט
לזלי פרה - סוכנת הארגון
אנג'לה באסט - מארי לאבו
צ'אד ג'יימס בצ'אנן - סטו
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 85 | 1 | "הסוף" | בראדלי באקר | ראיין מרפי ובראד פלצ'וק | 12 בספטמבר 2018 | 3.08 |
| 86 | 2 | "הבוקר שאחרי" | ג'ניפר לינץ' | ג'יימס ונג | 19 בספטמבר 2018 | 2.21 |
| 87 | 3 | "הפרי האסור" | לוני פריסטר | מני קוטו | 26 בספטמבר 2018 | 1.95 |
| 88 | 4 | "אולי זה השטן?" | שרי פולקסון | טים מיניר | 3 באוקטובר 2018 | 2.02 |
| 89 | 5 | "דשנסום" | גווינת' הורדר-פייטון | ג'ון ג'יי. גריי | 10 באוקטובר 2018 | 2.12 |
| 90 | 6 | "בחזרה לבית הרצח" | שרה פולסון | קריסטל ליו | 17 באוקטובר 2018 | 2.01 |
| 91 | 7 | "בוגדת" | ג'ניפר לינץ' | אדם פן | 24 באוקטובר 2018 | 1.85 |
| 92 | 8 | "שהייה זמנית" | בראדלי באקר | ג'וש גרין | 31 באוקטובר 2018 | 1.63 |
| 93 | 9 | "אש ושלטון" | ג'ניפר ארנולד | אשה מישל וילסון | 7 בנובמבר 2018 | 1.65 |
| 94 | 10 | "אפוקליפסה אז" | בראדלי באקר | ראיין מרפי ובראד פלצ'וק | 14 בנובמבר 2018 | 1.83 |
*שרה פולסון ביימה את הפרק השישי של העונה.